2 wat in helikopter val, in stabiele toestand | Netwerk24
As dinge ná duisende jare skielik weer lewe kry
Min dinge ruik so lekker soos 'n vars brood. Maar al is die brood vars uit die oond, beteken dit nie die gis wat gebruik is, is nuut nie.
2 wat in helikopter val, in stabiele toestand
Die twee bemanningslede van die militêre helikopter wat Donderdagmiddag in Centurion neergestort het, is albei in 'n stabiele toestand, het die Suid-Afrikaanse Nasionale Weermag Vrydag bekend gemaak.
Dit is beslis nie waar dat een van die mans intussen dood is nie, het die weermag in 'n verklaring gesê.
"Die SANW is bekommerd oor die onakkurate bewerings wat die ronde op sosiale media doen. Mense word gevra om die familie in dié opsig te respekteer," lui die verklaring.
Die twee lede, wie se identiteit nog nie bekend gemaak is nie, het veelvuldige frakture opgedoen toe die
Agusta A10E-helikopter Donderdag omstreeks 13:30 naby die Zwartkop-gholfbaan in Centurion geval het.
Dit was net 'n entjie van die Swartkop-lugmagbasis langs die Ou Johannesburg-pad.
Hulle was van die Randse Skou op Nasrec op pad na die basis om brandstof te hervul toe die helikopter probleme ondervind het.
Die twee mans het albei veelvuldige breuke, insluitend ribbes en rugwerwels, opgedoen en is met 'n ander militêre helikopter na die Unitas-hospitaal gebring.